

# JÕELÄHTME VALLAVALITSUS

Transpordiamet

Muinsuskaitseamet

Riigimetsa Majandamise Keskus 15.07.2024 nr 6-4/3247

**Jägala-Joa küla Jägala-Joa puhkeala detailplaneering**

Jõelähtme Vallavolikogu võttis 13.06.2024 vastu otsuse nr 198 „Jägala-Joa küla Jägala-Joa puhkeala detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Planeeringuala hõlmab Jägala-Joa küla maaüksuseid: Jägala-Joa puhkekompleks (katastritunnus: 24505:002:0247), Jõujaama (katastritunnus: 24505:002:0640), Kanali lõik V1 (katastritunnus: 24505:002:0225), Põhjakalda tee 7 // Jägala puhkekeskus (katastritunnus: 24501:001:1509), Kubja tee 1 (katastritunnus: 24505:002:0216), Kubja tee 3 (katastritunnus: 24505:002:0217), Kubja tee 8 (katastritunnus: 24505:002:0218), Kubja tee 10 (katastritunnus: 24505:002:0219), Kubja tee 12 (katastritunnus: 24505:002:0221) ja osaliselt Joa puhkeala (katastritunnus: 24505:002:0278) ning Ruu küla maaüksust Kanali lõik V3 (katastritunnus: 24504:008:0865). Planeeringuala asub Jägala-Joa ja Ruu küla piiril. Juurdepääs planeeringualale on riigi kõrvalmaanteelt nr 11262 Ruu-Ihasalu tee.

Detailplaneeringu eesmärgiks ja vajaduseks on osaliselt üle planeerida Jõelähtme Vallavolikogu 31.01.2019 otsusega nr 180 kehtestatud Jägala-Joa külas Jägala-Joa puhkeala detailplaneering, määrata ehitusõigus ja keskkonnatingimused Jägala-Joa puhkekompleksi maaüksuse hoonestamiseks, rekreatsiooniala laiendamiseks, Koogi külaga sidumiseks ja jõeületuskohtade kavandamiseks ning määrata hüdroelektrijaama vähim vajalik teeninduspiirkond ja kallasraja puudumine. Planeeritava ala suuruseks on ca 101,5 ha. Kavandatav detailplaneering on kehtivat üldplaneeringut muutev.

Üldplaneeringut muutva detailplaneeringu keskkonnamõju strateegilise hindamise (edaspidi KSH) vajaduse tuvastamiseks viidi läbi keskkonnamõju hindamise ja keskkonnajuhtimissüsteemi seaduse § 33 lõigetes 3–5 esitatud kriteeriumitel põhinev eelhindamine, mille kohaselt KSH läbiviimine detailplaneeringu koostamisel ei ole vajalik, kuna planeeritava tegevusega ei kaasne eeldatavalt olulist keskkonnamõju. Eelhinnangus on välja toodud soovitavad meetmed keskkonnamõju leevendamiseks, millega tuleb planeeringu koostamisel arvestada. Kui detailplaneeringu koostamise käigus selgub KSH vajadus, tuleb algatada KSH koostamine.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Priit Põldma

abivallavanem

vallavanema ülesannetes

Gerli Liivoja 6054879

gerli@joelahtme.ee